چوؤرشەممە, 13 نوف 2019 – 12:57 ڕۆژنیوز ـ گهرمیان
ئهمڕۆ، خوێندكارانی خوێندنگای سهرقهڵای بنهڕهتی، له شارهدێی سهرقهڵای سهر به شارۆچكهی كفریی ئیدارهی گهرمیان، لهبهر نهبوون و كهمی مامۆستا، بۆ دووهم ڕۆژ لهسهر یهك بایكۆتی دهوامیان کرد و داوا دهكهن داواكارییهكانیان جێبهجێبكرێت.
داواكاری خوێندكاران، بریتیه له دابینكردنی مامۆستا بۆ وانهكانی كوردی و كۆمهڵایهتی و ئینگلیزی، كه لهسهرهتایی ساڵهوه بۆیان دابین نهكراوه و وا خهریكه وهرزی یهكهمی خوێندن تهواو دهبێت تا ئێستا یهك وشهیان لهو بابهتانه نهخوێندووه بهتایبهت خوێندكارانی پۆلی نۆیهمی بنهڕهتی.
كاروان عهلی، یهكێك لهمامۆستایانی خوێندنگاكه، بۆ ڕۆژنیوز وتی: وهك ئیدارهی خوێندنگا چهند جارێك داواكاری خوێندكاران گهیهنراوهته بهڕێوهبهرایهتی كفری و ئاگاداركراونهتهوه، بهداخهوه بێدهنگیان ههلبژاردوو، دواجار باوك و دایكی خوێندكاران ئاگاداركراونهتهوه لهوهی پێویسته خهمێكی منداڵهكانیان بخۆین و سهردانی لایهنی پهیوهندیدار بكهن، بۆیه دوای بێهیواییان له چارهسهری كێشهكهیان، بڕیاری بایكۆتیاندا.
ئەمڕۆش وهك وهرگرتنی ههڵویستێك دژ به چارهسهرنهكردنی كێشهكانیان، خوێندنكاران، بۆ ماوهی نیو كاتژمێر ڕێگای سهرهكی كهلار ـ كفری ـ یان داخست و دواتر ڕێگاكهیان كردهوه.
خوێندنگای سهرقهڵای بنهڕهتی ٤٢٠ خوێندكاری ههیه و دوو دهوامیه.
ک.س